|  |  |
| --- | --- |
| MINISTERUL AFACERILOR INTERNEDEPARTAMENTUL PENTRU SITUAŢII DE URGENŢĂ**Stema IGSU**INSPECTORATUL GENERAL PENTRU SITUAŢII DE URGENŢĂUNITATEA DE IMPLEMENTARE A PROIECTULUI | NESECRETExemplar unic Nr. 111903Bucureşti, 08.09.2021 |

Răspunsuri la Solicitări de Clarificări cu referire la

**Documentație de Licitație - Cerere de oferte (CDO) -****Achiziţia de**

**Lucrări de demolare și reconstruire pentru realizarea obiectivului de investiții *„Detașamentul de pompieri Mizil din cadrul Inspectoratului pentru Situații de Urgență "Șerban Cantacuzino" – județul Prahova”* , RO-GIES-244280-CW-RFB**

**(document consolidat)**

Ca urmare a solicitărilor de clarificări primite de la potențiali ofertanți, precum și în concordanță cu prevederile art. 18.1 din Secțiunea I- Instrucțiuni pentru Ofertanți (IPO)

vă aducem la cunoștiință următoarele răspunsuri la solicitările de clarificări:

1. **Răspunsuri cu privire la forma și conținutul Documentației de licitație**

**Solicitare clarificare nr.1**

Vă rugăm să puneți la dispoziție Instrucțiunile pentru Ofertanți (IPO), la care se face referire in documentația de licitație nr. 111815/19.08.2021 privind aplicarea procedurii pentru atribuirea contractului ***Demolare și reconstructie Detașament de Pompieri Mizil din cadrul Inspectoratului pentru Situații de Urgență „Serban Cantacuzino”***. Menționăm ca unele dintre aceste Instrucțiuni pentru Ofertanți nu se regăsesc în Secțiunea II- Fișa de Date a Licitației (ex. IPO 12, IPO 12.2, etc)

**Răspuns clarificare nr.1**

Documentația de licitație nr. 111815/19.08.2021 care a fost trimisă, în urma solicitării scrise în acest sens, tuturor potențialilor ofertanți, este completă.

Astfel, Secțiunea I- Instrucțiuni pentru Ofertanți (IPO) începe la pag. 4 a documentației. Rolul informațiilor prezentate în Secțiunea II- Fișa de Date a Licitației (FDL) este prezentat în preambulul acesteia (pag.34) , dupa cum urmează:

„Următoarele date specifice pentru Lucrările care vor fi achiziționate vor completa, suplimenta sau modifica prevederile din Instrucțiunile Pentru Ofertanți (IPO). Ori de câte ori există un conflict, prevederile din această secțiune vor prevala asupra celor din IPO.”

Ca atare, acolo unde în FDL nu exista menționate clauze din IPO, rezulta, conform celor de mai sus, că respectivele clauze din IPO rămân nemodificate (respectiv fără completări, suplimentări sau modificări aduse). Prin urmare, cele două secțiuni trebuie interpretate prin corelarea/consolidarea informațiilor cu referire la fiecare clauză în parte.

Similar, Secțiunea VII-Condiții Generale ale Contractului (CGC) este interpretată luând în considerație Secțiunea IX -Condiții Speciale ale Contractului (CSC), prin care se pot completa, suplimenta sau modifica clauzele din CGC, prin corelarea/consolidarea informațiilor cu referire la fiecare clauză în parte.

-------------------------------------------------------------------------------------------------------------

**Solicitare clarificare nr.2**

Vă rugăm să ne comunicați valoarea estimată a proiectului.

**Răspuns clarificare nr.2**

Conform prevederilor Regulamentului Băncii Mondiale privind finanțarea proiectelor de investiții ale împrumutaților, ediția iulie 2016, revizuit în noiembrie 2017 (”Regulament de achiziții”) în baza căruia este organizată această licitație, respectiv a procedurii Cerere de Oferte (RFB- Request for Bids), bugetul alocat nu se comunică celor interesați.

-------------------------------------------------------------------------------------------------------------

**Solicitare clarificare nr.3**

Rugăm confirmați ca oferta se va transmite în 1 (unu) ex original + 1 ex copie

**Răspuns clarificare nr.3**

Da, conform celor menționate în Secțiunea II- Fișa de Date a Licitației, art. IPO20.1., oferta trebuie depusă într-un exemplar original și un exemplar copie

-------------------------------------------------------------------------------------------------------------

**Solicitare clarificare nr.4**

Rugăm să comunicați dacă acest contract obliga ofertantul să accepte un Adjudecător (numit de beneficiar sau ales de ofertant). Ce se intamplă daca ofertantul dorește doar calea judiciară?

**Răspuns clarificare nr.4**

În conformitate cu prevederile din Secțiunea II- Fișa de Date a Licitației, art. IPO49.1, angajatorul propune un adjudecător, prin prezentarea datelor acestuia privind calificarea și expertiza în domeniu. De asemenea, luând în considerație cele menționate în Secțiunea I- Informații pentru Ofertanți, art. 49.1., dacă ofertantul nu este de acord cu această propunere, el trebuie să declare acest fapt în oferta sa, urmând ca adjudecătorul să fie desemnat în conformitate cu prevederile clauzei 23.1 din Secțiunea VIII- Condiţiile Generale ale Contractului (CGC) și ulterior să fie agreat de părțile contractuale.

De asemenea, trebuie luat în considerație mecanismul care descrie numirea agreată, în comun, de părți, a adjudecătorului, precum și cel de soluționare a disputelor, așa cum este prezentat în Secțiunea IX- Condiţiile Speciale ale Contractului (CSC), CGC23.1&CGC23,2, respectiv CGC24.1, CGC 24.3, CGC 24.4.

Apelarea doar la calea judiciară nu este prima opțiune, pentru că, prin intervenția unui specialist în rezolvarea disputelor pe durata implementării contractului, se pot aduce părțile contractuale la soluționarea, în mod rezonabil pentru ambele părți, a unor situații disputate, și se poate evita aducerea implementării contractului într-o zonă lipsită de predictibilitate, ca timp, costuri și perspectivă privind finalizarea lucrărilor.

În susținerea celor anterior prezentate, se iau în vedere prevederile Legii nr. 307/2018 de ratificare a Acordului de Împrumut de finanțare a Proiectului privind „Îmbunătățirea Managementului Riscurilor de Dezastre” („Proiectul”), care, printre altele, stipulează data de închidere a Proiectului, respectiv 31.12.2024, pentru finanțarea tuturor activităților realizate pe durata implementării acestui Proiect.

**Solicitare clarificare nr.5**

Rugăm transmiteți reteta normelor doarece în devize sunt mai multe norme asimilate;

**ȘI**

Vă rugăm să confirmati că “Executanţii (ofertanţii) au deplina libertate de a-şi prevedea în oferta propriile consumuri şi tehnologii de execuţie, cu respectarea cerinţelor cantitative şi calitative prevazute în proiectul tehnic, în Caietul de sarcini şi în alte acte normative în vigoare care reglementeaza execuţia lucrarilor. Ca reper, indicatoarele de norme de deviz seria 1981 şi indicatoarele de norme de deviz seria 1981 revizuite şi completate după 1998, pot fi folosite în mod orientativ atat de proiectant cat şi de ofertant în descrierea lucrarilor, a condiţiilor de masurare a lucrarilor, a evaluarii resurselor necesare şi a consumurilor specifice de materiale, manopera şi utilaje”.

**Răspuns clarificare nr.5**

Se vor avea în vedere cele prezentate în Documentația de licitație, pag. 56 (în cadrul Secțiunii IV-Formulare de Ofertare, Devize și Grafice, Liste cu cantități de lucrări, A.Preambul, Aspecte generale, ultimul alineat). Astfel, fiecare Ofertant îşi va putea întocmi reţete proprii, având în vedere respectarea tuturor documentațiilor tehnice care alcătuiesc proiectul tehnic.

-------------------------------------------------------------------------------------------------------------

**Solicitare clarificare nr.6**

In cadrul Fisei de date se mentioneaza:

„IPO 34.2 Părțile Lucrărilor pentru care Angajatorul permite Ofertanților să propună Subcontractanți Specializați sunt desemnate după cum urmează:

a. Lucrări de demolare

b. Lucrări de confecții metalice

c. Lucrări de instalații

d. Drumuri și platforme

Pentru părțile desemnate mai sus ale Lucrărilor care pot necesita Subcontractanți Specializați, calificările relevante ale Subcontractanților Specializați propuși vor fi adăugate la calificările Ofertantului în scopul evaluării.

IPO 34.3 Subcontractarea propusă de Contractor:

- Procentajul maxim admis pentru subcontractare este: 25% din prețul total al Ofertei; sau

- Subcontractarea va fi propusă doar pentru categorii de lucrări în integralitate acestor categorii; nu va fi permisă subcontractarea unei părți dintr-o anume categorie de lucrări (de ex, un subcontractant pentru o parte/sub-categorie din lucrările de instalații, cum ar fi “instalații de curenți slabi”).

Ofertanții care intenționează să subcontracteze mai mult de 10% din Prețul total al Ofertei vor specifica, în Formularul de Depunere al Ofertei, activitatea (activitățile) sau părțile lucrărilor care vor fi subcontractate, împreună cu detalii complete ale respectivilor subcontractanți, inclusiv calificarea și experiența acestora.”

Din cele de mai sus intelegem ca din punctul dvs de vedere categoriile de lucrari ale proiectului sunt:

1. Lucrari de demolare
2. Lucrari de confectii metalice
3. Lucrari de instalatii
4. Drumuri si platforme.

Iar subcontractarea nu se poate face decat cu firmele ce executa fiecare din categoriile mai sus amintite in integralitatea lor.

Consideram cerinta dvs inadecvata realitatii doarece nu exista firma care sa execute de exemplu toate categoriile de instalatii (gaze, electrice, curenti slabi, sanitare, termice, HVAC, stingere incendiu, etc.)

Deasemenea consideram ca enumerarea facuta mai sus de dumneavoastra a categoriilor de lucrari nu este conforma cu realitatea proiectului. Din punctul de vedere categoriile de lucrari ar putea fi:

1. Lucrari de demolare
2. Lucrari de rezistenta (lucrari de infrastructura, suprastructura). Aici pot sa intre: fundatii, structura prefabricata beton, structura metalica, structura beton monolit.
3. Lucrari de arhitectura (zidarii, tencuieli, placari, finisaje, termosistem, inchideri fatade, inchideri acoperis)
4. Lucrari de instalatii (sanitare, gaze, electrice curenti tari, curenti slabi, termice, HVAC, stingere incendiu, etc.).
5. Drumuri si platforme (drumuri si platforme, gard perimetral, sistematizare pe verticala etc).

Va rugam sa ne precizati punctul dvs de vedere privind permisiunea subcontractarii de catre compania noastra pentru proiectul mai sus mentionat si pentru categorii distincte de lucrari ce fac parte din categoriile principale de lucrari mai sus mentionate.

De asemenea solicitam raspuns de acceptare/neacceptare ca procentul de subcontractare maxim sa poata fi mai mare de 25% din valoarea ofertei/contractului.

**Răspuns clarificare nr.6**

Se vor avea în vedere cele prezentate în Secțiunea I – Instrucțiuni pentru Ofertanți (IPO), completată prin Secțiunea II- Fișa de Date a Licitației (FDL)

Astfel IPO 34.2 prevede (pag. 26):

„Calificările subcontractantului nu vor fi utilizate de către Ofertant pentru a se califica pentru Lucrări, cu excepția cazului în care părțile lor specializate din Lucrări au fost desemnate anterior de către Angajator **în FDL**, așa cum pot fi îndeplinite de subcontractanții denumiți în continuare „Subcontractanți Specializați”, caz în care calificările Subcontractanților Specializați propuși de Ofertant pot fi adăugate calificărilor acestuia din urmă.„

Ca atare, în Sectiunea II- Fișa de Date a Licitației (FDL), pag. 39, sunt specificați acei „Subcontractanți Specializați”, din domeniile indicate, respectiv cele menționate la literele a,b,c,d.

Prin urmare, categoriile de lucrări pot fi cele indicate de Dvs., însă „Subcontractanți Specializați” sunt doar cele din categoriile amintite mai sus (pentru care calificările Subcontractanților Specializați propuși de Ofertant pot fi adăugate calificărilor acestuia din urmă). În plus, fiecare Ofertant poate alege să prezinte în oferta sa subcontractanți și din celelalte categorii, cu mențiunea trebuie respectată clauza IPO 34.3 (pag. 39), modificată prin **Amendamentul nr.1** (care este transmis împreună cu acest document consolidat privind Răspunsuri la Solicitări de Clarificări) *unde sunt făcute anumite modificări privind subcontractarea unor categorii de lucrări, însă totalul Procentajului maxim admis pentru subcontractare rămâne 25% din prețul total al Ofertei*).

1. **Răspunsuri cu privire la forma și conținutul documentațiilor tehnice ale Documentației de licitație**

|  |  |  |
| --- | --- | --- |
| **Nr.crt.** | **Solicitări de Clarificări** | **Răspunsuri la Solicitări de Clarificări** |
| **Demolare** |
| 1 | Nu sunt cuprinse lucrari de defrisare arbori existentiAtentie ! pe amplasament este un nuc bătrân care este situat pe amplasamentul viitoarelor clădiri. Se va obține de către beneficiar autorizația de tăiere a acestuia? | Nu se vor defrișa arbori. Lucrările referitoare la modificări aduse asupra amplasării/re-poziționării arborilor și vegetației existente pe amplasament, care împiedică/ obstrucționează funcționalitatea și construirea noii clădiri se vor cota în *Formularul F3- Demolări*, art.7 și 8. |
| **Rezistență garaj** |
| 2 | In listele de cantități lucrări garaj sunt prevăzute - la art.19, 20,21 “Confecționarea manuală a buloanelor …”Să considerăm ca este vorba de organele de asamblare pentru structura metalică ?Dacă da, se poate specifica grupa acestora? | Se va consulta *planșa R2-07, Corp garaj- Dispunere pane și rigidizări transversale acoperiș*, în care aceste organe de asamblare sunt explicitate, inclusiv grupa (buloane M16 si M12, inclusiv șaibe și piulițe aferente); respectivele articole nr. 19, 20, 21 vor fi cotate pentru varianta procurării acestora (nu a confecționării lor). |
| 3 | In listele de cantități Obiectul: REZISTENȚĂ, Devizul: REZISTENȚA CORP GARAJ, poziția 22 articolul CP05XA – vă rugăm să ne confirmați că această poziție este doar pentru montajul stâlpilor pe poziție in situ, iar materialele stâlpilor prefabricați (beton, armatură, cofraj) sunt defalcate in articolele de beton, armatura și cofraj din lista de deviz, alfel se vor dubla ca si cantitate. | Întrucât în *Formularul F3- Rezistență garaj*, la art.22 CP05XA Asim. se indică procurarea și montarea stâlpilor prefabricați pe poziție in situ, nu există posibilitatea dublării cantităților de materiale aferente acestor stâlpi prefabricați.  |
| **Rezistență birouri** |
| 4 | Ignifugarea șarpantei de lemn este diferită de la o cerință de clasă de reacția la foc la alta.Rugăm să specificați exact aceasta cerință! | În *Formular F3- Rezistență birouri*, art.34, se va lua în calcul cerința Ord.MDRAP nr.713/2015, art.1.1.4 ref.obligativitatea ignifugării, dar, având în vedere că nu există o specificare clară privind clasa de reacție la foc necesară pentru aceste elemente din lemn, se respectă Ord. 1182/2004, prin care lemnul masiv de structuri trebuie să îndeplinească condițiile minime: D-s2, d0. Astfel oricare substanță agrementată în domeniu pentru ignifugare lemn va putea fi considerată în Ofertă. |
| **Arhitectură** |
| 5 | Vă rugăm să ne indicați unde se va monta scara de acces metalică menționată în formularul F3 art.82. | Vă rugăm consultați *planşa A-09 Arhitectură-Secţiuni*, la garaj , între axele 1-2/A, în care este figurată, în secţiunea B-B, o scară metalică de acces la canalul tehnic din garaj. |
| 6 | Parchetul prevăzut in partea desenată este specificat a fi triplu stratificat, iar in listele de cantități parchet laminat. Ce se cotează?Parchetul triplu stratificat NU are rezistență la trafic foarte intens. | Se va oferta parchet laminat pentru trafic intens. |
| 7 | Ușile prevăzute in documentație a fi pline din lemn stejar pot fi din CPL cu nucleu solid, cu fețele imitație de stejar? | Se păstrează soluțiile din documentațiile proiectui tehnic (în special pentru respectarea recomandărilor din Tabel 3.4.4. din P118/1999) . |
| 7’ | Trapele de fum sunt prevazute in proiect a fi tamplarie PVC cu actionare dubla.Totodata in partea scrisa se solicita ca trapele sa fie agrementate in totalitatea lor ( atat ferestrele cat si sistemele de actionare).Ferestrele PVC nu dispun de un asemenea agrement.Numai un sistem fereastra aluminiu cu dubla actionare este agrementat ISU.Care este varianta ce se va include in oferta? | În Formular F3- Arhitectură montaj, art. 1, se vor oferta ferestre cu rol de trape de fum agrementate. |
| 8 | Peste șarpanta de lemn de la corpul de birouri sunt prevazute a fi montate panouri sandwich.Sistemul de prindere al acestor panouri nu permite fixarea pe elemente de lemn, șuruburile fiind concepute strict pentru suporturi din metal.Prevedem elemente auxiliare pentru fixarea panourilor pe structura de lemn? | În *Formular F3- Arhitectură*, art.85 se vor oferta prinderile la panourile sandwich, în funcție de elementele suport. În cazul montării panourilor pe șerpantă de lemn, acestea vor fi prinse de elementele structurale din lemn ale acoperișului cu șuruburi autofiletante speciale pentru fixarea panourilor sandwich de acoperiș, de elemente de lemn (exemplu mai jos).Suruburi autoperforante pentru fixarea panourilor |
| 9 | Din documentație (lista de cantități) lipsește gardul în varianta definitivă.In partea desenată este prezentat un tronson de gard parțial.Vă rugăm sa detaliați ce gard se dorește și să includeți in liste. | Se va pastra gardul existent, cu excepția unui tronson ce se va demola pentru a facilita accesul direct al autospecialelor de pompieri către garaj. Deasemenea se vor inlocui porțile pietonale și auto existente . Gardul ce face inchiderea între zona de acces a autospecialelor și restul incintei . cu o lungime de 15.35 m se regăseste  în cantitățile de materiale din documentația de arhitectură  PT+DTAC,  precum si in *Formularul F3- Arhitectură*,  de la poziția  92 la poziția 102. |
| **Instalații electrice**  |
| 10 | In plan E-24- schema monofilară TGD- circuitul C9- alimentare degivrare rigolă - documentația nu contine instalație de degivrare - este sau nu necesară? | În *Plan E-24, Instalații electrice curenți tari*- schema monofilară TGD- circuitul C9- alimentare degivrare rigolă: nu mai este necesară degivrarea, rămâne în tablou circuit de rezervă. |
| 11 | In plan E-24- schema monofilară TGD este indicată să se realizeze alimentarea de bază a tabloului din BMPT 200A | În *Plan E-24, Instalații electrice curenți tari* este descrisă alimentarea tabloului general de distrbuție (TGD). Aceaste informații se regăsesc atât în planul de Rețele electrice exterioare, cât și în schemagenerală de distribuție monofilară TGD. |
| 12 | Transmiteți schemele monofilare tablouri electrice. | Schemele monofilare sunt conținute în documentațiile proiectului tehnic, părți desenate, Instalații electrice curenți tari și Instalații electrice curenți slabi. |
| 13 | Lipsește fișa tehnică generator, post transformare și a bateriei pentru compensarea factorului de putere. | Fişa tehnică pentru generator F1 este conţinută în partea de fișe tehnice din proiectul tehnic.Atât postul de transformare, cât și bateria pentru compensarea factorului de putere, nu fac parte din obiectul prezentei licitații, întrucât soluţia de alimentare cu energie electrică aparţine furnizorului local de energie. |
| 14 | Deviz F3- Electrice ext: Art. 16-W2G01F- 120 m -CYY F 3x95+50 mmp; in plan E-24- Schema monofilară TGD alimentarea de bază a tabloului TGD este dată cu CYY F 3x95+50mmp+VLPY 1x50 mmp. Din liste lipsește VLPY 1 x 50 mmp- 120m. | *În Formular F3- Rețele electrice exterioare* Art. 16-W2G01F- 120 m -CYY F 3x95+50 mmp; În plan E-24- Schema monofilară TGD alimentarea de bază a tabloului TGD este dată cu CYY F 3x95+50mmp+VLPY 1x50 mmp. Cantitatea necesară pentru VLPY 1x50 mmp este 10m. |
| 15 | Instalatii curenti slabiSistemul de avertizare la efractie trebuie ofertat obligatoriu cu o centrala de 64 partitii (conform cerere oferta) ? | S-a modificat poz.1 din *Formularul F4- Antiefracție* prin **Amendament nr.1.** |
| 16 | La sistemul de detecție semnalizare și alarmare la incendiu lipsesc :* Fișa tehnică detector de aspiratie
* Fișa tehnică detector monoxid de carbon

Nu este dimensionată tubulatura sistem de aspirație (tub si accesorii). | Fișa tehnică detector de aspiratie , respectivFișa tehnică detector monoxid de carbon sunt adăugate prin **Amendament nr.1.** *Plansa IT02* conține secțiunile tubulaturii folosite, precum și debitele si vitezele de circulatie aer. |
| 17 | In garaj se dorește instalat un sistem de aspirație ?* Detectoarele de monoxid de carbon din garaj sunt detectoare adresabile instalate pe bucla de detectie și nu se va putea detecta nivelul de concentrație cum se specifică in memoriul tehnic.

Pentru detecție cu nivelel de concentrație trebuie montată o centrală dedicată pentru detecție gaze cu detectoare dedicate cu buclă de curent. | Sistemul de evacuare a fumului prin trapele de fum propuse va folosi și pentru evacuarea noxelor, prin montare de detectoare de fum la partea inferioară. |
| 18 | In Memoriul Tehnic- cap. 4.7 Sistem Alarmă Grup Sanitar Persoane cu dizabilități, vă rugăm să ne transmiteți dacă se va oferta acest sistem, și dacă da, în ce deviz se va oferta. | *În Formular F3- Instalaţii electrice curenți slabi,* se regăsește Sistemul alarmă grup sanitar persoane cu dizabilităţi (poz. 41, (sub-titlu care nu se cotează) şi poziţiile 42-48 (elemente componente – care se cotează). |
| 18’ | In schema monofilara pentru T.CS nu apare alimentarea centralei detectie incendiu.Va rugam sa ne comunicati de unde se alimenteaza centrala de detectie incendiu IDSAI si daca in lista de cantitati de lucrari este prins cablul de alimentare | *Proiect tehnic-Instalatii electrice curenti slabi:*Alimentarea centralei de detecţie IDSAI se va realiza dintr-un circuit prevăzut de rezervă în tabloul TCS, iar cotația în Ofertă va include și costurile privind cablul de alimentare (care este prevăzut în documentația tehnică). |
| 19 | În Memoriul Tehnic se precizează: „Alimentarea cu energie electrică a echipamentelor se va realiza prin cablu electric cu conductoare electrice de cupru, rezistente la foc 90 minute, de tip NHXH FE180/E90”.In planul E-29 schema monofilară T.DSF alimentarea este cu cablu NHXH E90 5x6 mm2, dar in planul E-28 schema monofilară T.CS alimentarea tabloului se face cu cablu CYY-F 5x6 mm2  | Alimentarea receptoarelor normale se va face conform documentații proiect tehnic, instalații electrice cu cablu normal de tip CYY-F, în timp ce echipamentele cu rol de Securitate la incendiu cu cablu rezistent la foc NHXH. TCS (tabloul curenți slabi) este un tablou considerat normal fără a fi necesară alimentarea cu cablu RF.  |
| **Instalații sanitare** |
| 20 | Din lista de cantități de lucrări lipsesc brățările de susținere, piesele de curățire și căciulile de ventilații pentru canalizare. | Conform *Formular F3- Instalaţii sanitare interioare:* Brăţările de susţinere la fel ca si fitingurile vor fi cotate în articolele de ţeavă.Piesele de curăţire -în număr de 8 bucăţi, respectiv căciulile de ventilație- în număr de 4 bucăți, se vor cota în prețul articolelor de țeavă. |
| 21 | În lista de cantități de lucrări la articolele 4,5 nu sunt specificate dimensiunile robineților de reținere. Vă rugăm să precizați dacă este vorba de robineți de reținere sau de trecere și completați dimensiunile lor. | Conform *Formular F3- Instalaţii sanitare interioare:*Robineții de la art. 4 si 5 sunt de trecere și au dimensiunile precizate, respectiv D20’ și D32’. |
| 21’ | Retele exterioare sanitarePentru art. 1 – Camin bransament gata echipat – solicitam detaliu de echipare | Cu referire la *Formularul F3- Sanitare exterioare,*art. 1 – Cămin branșament gata echipat se referă la un cămin standard, în care furnizorul local de apă-canal va monta contorul.  |
| 22 | Deviz F3- SanitareArt.4 – Robinete de reținere Dn15-20, sunt robinete de închidere cu sferă?Art. 5 - Robinete de retinere Dn25-40 - 16 buc. Sunt robinete de inchidere cu sferă ? | Art.4 se referă la robineți cu sferă montați pe conducte (cantitate= 28 buc, a se vedea **Amendament nr.1**).Art.5 se referă la robineți cu sferă montați pe conducte – 16 buc. |
| 23 | art. 8 - Baterii pentru lavoare 28buc - dar lavoare sunt 22buc (art.34)? | Cantitatea Art.8 include atât bateriile pentru lavoar (22 buc) cât și bateriile pentru cădițele de duș (6 buc). Se va oferta corespunzător. |
| 24 | art. 9 – Bateria pentru lavoar persoane cu dizabilități să fie cu sensor sau specială, cu manetă lungă ? | Art.9- Bateria pentru lavoar persoane cu dizabilitățti trebuie să fie specială, cu maneta lungă |
| 25 | art. 11 – Sistem microfiltrare apă – unde se montează ? Ce caracteristici tehnice trebuie sa aibă ? | Sistemul respectiv este din gama purificator apă tip osmoza inversă cu microfiltrare și remineralizare și pompa booster. Se va monta sub spălător sala de mese și punctul de consum apa potabilă și va fi instalat lângă bateria spalatorului.Setul va include 3 schimburi de filtre, cartuș membrană osmoză. |
| 26 | Art. 12 – Accesorii montaj - reprezintă susținerile pentru țevi ? | Da, aceste accesorii includ orice accesoriu sau material necesar montajului. |
| 27 | Art. 14 – Filtru apa BIG BLUE 3buc. – unde se monteaza? | Se recomandă consultarea *planșei IT06*, indicat cu F. De asemenea, se va considera filtru apă *BIG BLUE sau echivalent* (**conform Amendament nr.1**) |
| 28 | Art. 18 si 23, 24 –Teava de scurgere de la obiecte sanitare din PVC, in memoriu si desene este din PP, numai traseele orizontale sau ingropate sunt din PVC – cum se coteaza ?  | Conductele >= D 110 mm vor fi din PVC. Conductele <110mm vor fi din PP. |
| 29 | Art. 19 – Supapa de siguranta – pentru ce ? | Art. 19 – Supapa de siguranță este prevăzută pentru boiler/stocator. |
| 30 | Art. 26 – In planuri sunt sifoane din PEHD cu 2-3 intrari, nu simple | Se recomandă consultarea planurilor instalații sanitare. |
| 31 | Art. 27 – Este vorba de sifoane de scurgere de la obiecte sanitare? | Acestea sunt racorduri flexibile pentru scurgere lavoar/spălător/cadă duș. |
| 32 | Art. 32, 22 - Etansarea trecerilor prin peretii rezistenti la foc, pentru a putea cota, trebuie specificat care sunt peretii RF. | Conform planuri desenate - Sistem de etanșare treceri la foc pentru pereți EI 180, EI 120 si EI 60. |
| 33 | Art. 33 – Lavoarele cu ce tip de sustinere : cadru metalic pentru perete gipscarton sau console ? Ce marime au lavoarele, cu picior, semipicior sau fara ? | Având in vedere ca pereții de compartimentare interioară sunt din zidărie de BCA, sistemul de susținere va fi cu consolă. Lavoarele vor avea dimensiunea de 60 x 40 cm și nu vor fi prevăzute cu picior |
| 34 | Art. 34 – Lavoarul cu ce tip de sustinere : cadru metalic pentru perete gipscarton sau console ? | Având in vedere ca pereții de compartimentare interioară sunt din zidărie de BCA, sistemul de susținere va fi cu consolă |
| 35 | Art. 36 si 37 – Rezervor WC –Rezervor ingropat sau aparent, semiinaltime sau inaltime? Ce capacitate? | Rezervoarele WC vor fi îngropate aparent, cu montaj la semi-înălțime, capacitate 6-9l. |
| 36 | Lipsesc din lista de cantitati vasele de WC | Conform **Amendament nr.1**, în Formularul F3- Sanitare, art. 36 și 37, Vasele de WC au fost introduse în listele de cantități. |
| 37 | Art. 38 – Ce tip de pisoar, alimentare verticala sau orizontala, montat pe cadru metalic ? | Pisoarele sunt cu alimentare orizontala, montate pe console |
| 38 | Art. 39 - Cabina dus – Ce marime, cu panouri sticla sau plastic, cu cadita dus sau fara, cu sifon de pardoseala, ce fel de baterie ? Din planuri rezulta ca nu sunt necesare cabine, ci numai cadite. | Vor fi montate doar cădițe de duș cu sifon și baterie de duș - standard. |
| 39 | Din lista de cantitati lipsesc probele  | Costurile aferente probelor se vor include în costurile articolelor ce alcătuiesc instalația care face obiectul respectivelor probe. |
| 40 | ***Dotari grupuri sanitare –*** exista o multitudine de variante, sunt necesare detalii (de exemplu : dozator sapun- ce capacitate, dispenser hartie igienica – din ce material, ce capacitate, rola mare sau mica ) | Toate dotările la care faceți referire sunt din clasa standard, cu mențiunea că dispenserul pentru hârtie igienică trebuie să aibă capacitatea pentru rolă standard (ca mărime). |
| **Instalații termice** |
| 41 | În lista de cantități de lucrări la poz.27- lipsește dimensiunea țevii de cupru pentru legătura corpurilor de încălzire. | Vă rugăm consultați *Formular F3- Instalaţii termice.*Conform documentații tehnice, legătura la radiatoare nu se face cu ţeavă de cupru. Radiatoarele sunt legate cu ţeavă PEX D20 mm – a se vedea art. 81 din *Formularul F3*- *Instalaţii termice* . |
| 42 | Art. 34 - Kiturile de evacuare gaze de ardere de la centralele termice in condensatie (2buc) - ce traseu si ce lungime au ? | Vă rugăm să consultați plan *IT-06 plan centrală termică*.Evacuarea gazelor de ardere de la cele doua cazane functionand cu combustibil gaze naturale se face, prin tiraj forțat, direct in atmosfera, prin tubulatura centralei (kit de evacuare - tub D200 mm), ce se va duce in plan orizontal si se va scoate pe fatada, avand o lungime de 3.50m, respectiv 5.50 m. |
| 43 | Art. 41-46, 89-91 - Armaturile (robinete) pentru agentul termic trebuie sa fie din PPR ? Sau robinet metalic cu racorduri la teava PP-R ? | Ambele variante sunt acceptate. |
| 44 | Art. 50 - Dimensiunile prizei de aer sunt cele din planul de arhitectura : 600x300? | Vă rugăm să consultați *plan IT01-Plan parter* unde sunt trecute suprafețele efective minime ale grilelor. Atât timp cât secțiunea liberă este respectată nu conteaza forma acestora. |
| 45 | Art. 55 - Ce dimensiuni au distribuitorul și colectorul din centrala termică ? Se execută din țeava de otel, PP-R 150 nu este uzual. | Distribuitorul și colectorul se pot executa și din țeavă de oțel Dn150. |
| 46 | Art. 58 - Susținerile sunt pentru conductele de agent termic? Cele pentru tubulatura sunt la art. 68? | Art. 58 - Susținerile sunt pentru conductele de agent termic;Art. 68- Susținerile sunt pentru tubulatura de agent termic. |
| 47 | Art. 61 - In lista de cantitati este o singura pozitie cu tubulatura (160mp), care probabil reprezinta tubulatura la/de la recuperator. De ce trebuie izolata antifoc (vata minerala rezistenta la foc 1 ora)? | Această solicitare privind izolarea antifoc este făcută în conformitate cu cerințe specifice. |
| 48 | Art. 63 - Unde se montează clapetele de reglaj gravitaționale (30 buc) și ce dimensiuni au ? Sau sunt regiștrii de reglaj ? | Clapetele respective se vor monta pe fiecare gură de introducere a aerului proaspăt, conform documentații desenate din proiect tehnic, instalații termice.  |
| 49 | Art. 67, 73, 95 - Etansarea trecerilor prin peretii rezistenti la foc, pentru a putea cota, trebuie specificat care sunt peretii RF. | Conform planuri desenate - Sistem de etanșare treceri la foc pentru pereți EI 180, EI 120 si EI 60. |
| 50 | Art. 69 - Pentru care tubulatură sunt necesare întărituri de rigidizare ? Conform dimensiunilor din planuri, tubulatura nu necesită întăriri de rigidizare. | Întariturile de rigidizare se vor face doar acolo unde este cazul. |
| 51 | Art. 70, 71 – Grilele exterioare sunt din aluminiu sau inox? | Grilele exterioare vor fi metalice, vopsite alb. |
| 52 | Art. 72 - Conducta ventilatie material plastic unde se monteaza si ce dimensiuni are – este pentru evacuari din grupuri sanitare ? Se poate inlocui cu tubulatura din tabla zn ?  | Se acceptă ambele variante, respectiv material plastic sau tablă zincată. |
| 53 |  Art. 74-80 - Clapetele antifoc (18buc) unde se montează și ce tip sunt ? | Se recomandă montarea clapetelor antifoc cu acționare electrică. Acestea se montează la trecerea tubulaturii dintr-un compartiment de incendiu în altul. |
| 54 | Din lista de cantitati lipsesc probele*Lista echipamente - lipsa* | Costurile aferente probelor se vor include în costurile articolelor ce alcătuiesc instalația care face obiectul respectivelor probe.În documentațiile tehnice furnizate se regăsește lista de echipamente |
| 55 | Pompele de circulatie sunt simple sau duble ? | Pompele de circulație sunt simple. |
| 56 | Pentru recuperatorul de caldură cu baterie in detenta directă, unitatea exterioară este cea din FT 12 - 7kW ? | Da, unitatea exterioara este cea din FT 12. |
| 57 | Pentru camera server este prevazut bisplit: 2xUI de 3,5kW + UE de 7kW ? | Pentru camera server este prevăzut un sistem cu 2 unități exterioare de 7Kw si 2 unități interioare de 7 Kw. Acest fapt este inclus în listele de cantități revizuite conform **Amendament nr.1** |
| **Instalații gaze** |
| 58 | În lista de cantități de lucrări poz.8- cerința este pentru țeava de otel neagra 3/8 ½.Vă rugăm să ne comunicați ce dimensiune se va oferta. | Vă rugăm consultați *planșa IG04- Instalații gaze– Schema izometrică*, tabel dimensionare, unde se găsesc toate informațiile solicitate de dumneavoastră. |
| 59 | În lista de cantități de lucrări la poz.11- cerința este pentru robinet cu cep cu diamentrul ¼”, 3/8”, ½”- 2buc.Va rugam sa ne comunicați ce dimensiune se va oferta. | Vă rugăm consultați *planșa IG04- Instalații gaze – Schema izometrică*, tabel dimensionare, unde se găsesc toate informațiile solicitate de dumneavoastră |
| ***Branșamente la utilități*** |
| 60 | 1. Pentru toate utilitatile necesare noii locatii (electrice, gaze, apa, internet, canalizare, etc.)

Sunt capacitati suficiente pe racordurile existente la vechea locatie ?b) Au fost facute demersurile catre furnizorii de utilitati (Electrica, Distrigaz, ApaNova, etc.) pentru obtinerea avizelor corespunzatoare capacitatii noii locatii ?c) Aceste racorduri – inclusiv proiectare, avizare, executie – fac sau nu obiectul prezentei oferte  | a) Costurile legate de racordul de gaze naturale ( proiectare, avizare și executare) nu fac obiectul Ofertei, respectiv al acestei licitații. Similar referitor la costurile pentru racordurile de apă și canalizare, acestea nu fac obiectul Ofertei, respectiv al acestei licitații.1. Demersurile la care faceți referire sunt în curs.
2. După cum s-a antemenționat, respectivele racorduri nu fac obiectul acestei licitații.
 |
| 61 | Alimentarea cu energie electrica a obiectivului este functionala? Care este puterea acesteia? Daca este functionala se va pastra pe perioada de executie a constructiei ca racord pentru organizarea de santier?**ȘI**Alimentarea cu energie electrica a obiectivului este functionala ? Care este puterea acesteia ? Daca este functionala se va pastra pe perioada de executie a constructiei ca racord pentru organizarea de santier ?Daca nu este de capacitate suficienta se va face solicitare de suplimentare putere ? | *Organizare de şantier*Alimentarea cu energie electrică este funcţională.Puterea este suficientă pentru organizarea de șantier. Demolarea clădirilor existente se va face obligatoriu cu debranșarea acestora, dar Contractorul și Angajatorul vor face demersuri ca la limita de proprietate să se pastreze racordul electric cu montarea unui contor necesar numai organizării de șantier. |
| **Aspecte generale - referitoare liste de cantități** |
| 62 | Având în vedere ca Oferta financiara trebuie completată în formatul Excel transmis de dumneavoastră, iar în unele sheeturi nu se poate completa, fiind blocate cu parolă, vă rugăm sa ne transmiteți parola pentru următoarele sheeturi: F2-3, F3-Demolări, F3-Rezistența garaj, F3-Electrice CT, F3- Electrice CS, F3-electrice ext., Dotări Parter, Dotări Etaj I si F4- Sanitare Utilaje sau să ne transmiteți fisierul Excel deblocat. | Situația semnalată a fost verificată și s-a constatat că fisierele transmise în format Excel sunt într-adevăr parolate. Odată cu acest document, însoțit de **Amendamentul nr.1**, se va transmite fișierul în format Excel revizuit. |
| 63 | Vă rugăm să ne comunicați dacă oferta financiară trebuie să includă și extrasele de materiale, manoperă, utilaje și transport (Formularele C6, C7, C8 si C9). | În conformitate cu Secțiunea II- Fișa de Date a Licitației, IPO 11.1b (pag.35), Oferta nu trebuie să conțină extrasele de materiale, manopera, utilaje si transport (Formularele C6, C7, C8 si C9). |
| 64 | Va rugam sa ne precizati unde se vor cota cheltuielile conexe pentru organizarea de santier.**SI**La sectiunea IV -capitolul Organizare de santier-cheltuieli conexe se specifica drept mentiune ca fiecare ofertant va estima cheltuielile cu paza santierului, plata utilitatilor, etc, Va rugam specificati articolul unde vor fi cuantificate aceste cheltuieli | Cheltuielile conexe pentru organizarea de șantier, menționate la *Secțiunea IV -capitolul Organizare de santier,* cum ar fi paza șantierului, plata utilităților,se vor cuantifica în cadrul Cheltuielior indirecte. |